CELEX: 32011R0157
Language: lt
Date: 2011-02-21 00:00:00
Title: 2011 m. vasario 21 d. Komisijos reglamentas (ES) Nr. 157/2011, kuriuo iš dalies keičiamos Reglamento (EB) Nr. 884/2006, nustatančio išsamias Tarybos reglamento (EB) Nr. 1290/2005 taikymo taisykles, nuostatos dėl išlaidų, patiriamų vykdant saugojimo valstybės sandėliuose operacijas, finansavimo

22.2.2011   
            
            
               LT
            
            
               Europos Sąjungos oficialusis leidinys
            
            
               L 47/1
            
         KOMISIJOS REGLAMENTAS (ES) Nr. 157/2011
   2011 m. vasario 21 d.
   kuriuo iš dalies keičiamos Reglamento (EB) Nr. 884/2006, nustatančio išsamias Tarybos reglamento (EB) Nr. 1290/2005 taikymo taisykles, nuostatos dėl išlaidų, patiriamų vykdant saugojimo valstybės sandėliuose operacijas, finansavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 42 straipsnį,
   kadangi:
   
               (1)
            
            
               Komisijos reglamento (EB) Nr. 884/2006 (2) 4 straipsnio 1 dalies b punkte numatyta, kad Europos žemės ūkio garantijų fondas (EŽŪGF) apmoka išlaidas esminėms operacijoms, patirtas perkant, parduodant ar kitaip perleidžiant produktus, remiantis vienodomis standartinėmis sumomis. Be to, to reglamento 4 straipsnio 1 dalies c punkte numatyta, kad EŽŪGF apmoka išlaidas esminėms operacijoms, kurios nebūtinai yra susijusios su produktų pirkimu, pardavimu ar kitokiu perleidimu, vadovaujantis standartinio ar nestandartinio dydžio sumomis.
            
         
               (2)
            
            
               Siekiant aiškumo, tikslinga Reglamento (EB) Nr. 884/2006 4 straipsnio 1 dalyje nurodyti, kad EŽŪGF finansuojamos išlaidos tam tikromis sąlygomis gali apimti su gabenimu valstybės narės teritorijoje ar už jos ribų arba su eksportu susijusias išlaidas. Tam, kad būtų apmokėtos tokios išlaidos, reikėtų gauti patvirtinimą pagal 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (3) 195 straipsnio 2 dalyje nustatytą tvarką.
            
         
               (3)
            
            
               Todėl Reglamentas (EB) Nr. 884/2006 turėtų būti atitinkamai iš dalies pakeistas.
            
         
               (4)
            
            
               Šiame reglamente nurodytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Po Reglamento (EB) Nr. 884/2006 4 straipsnio 1 dalies c punkto įrašomas ca punktas:
   
               „ca)
            
            
               su gabenimu valstybės narės teritorijoje ar už jos ribų arba su eksportu susijusias išlaidas, kurios turi būti patvirtintos pagal Reglamento (EB) Nr. 1234/2007 195 straipsnio 2 dalyje nustatytą tvarką, vadovaujantis standartinio ar nestandartinio dydžio sumomis.“
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 209, 2005 8 11, p. 1.
   
      (2)  OL L 171, 2006 6 23, p. 35.
   
      (3)  OL L 299, 2007 11 16, p. 1.